Project Starline este o tehnologie de comunicare revoluţionară dezvoltată de Google, care oferă o experienţă cu adevărat realistă. Utilizând progresele din domeniul inteligenţei artificiale, al imagisticii 3D şi al altor tehnologii, Starline creează o interacţiune unică, realistă, care dă senzaţia că oamenii sunt împreună în aceeaşi încăpere şi nu conectaţi printr-un apel video, conform unui comunicat transmis redacţiei.
"Suntem încântaţi de parteneriatul cu Google pentru a începe comercializarea experienţei Starline în 2025, cu accent pe conectarea echipelor şi a angajaţilor la locul de muncă", a subliniat Alex Cho, preşedinte al Diviziei Personal Systems în cadrul HP Inc.
Expertiza în domeniul sistemelor de calcul, combinată cu poziţia de lider în tehnologia Poly audio şi video, oferă HP resursele pentru a pune la dispoziţie soluţia necesară pentru această experienţă nouă şi inovatoare. Parteneriatele solide ale HP, împreună cu prezenţa globală a companiei, reprezintă asigurarea faptului că experienţa unică Starline va ajunge la cât mai mulţi oameni din întreaga lume, se menţionează în comunicat.
"Suntem mândri să colaborăm cu Google pentru a aduce această tehnologie pe piaţă, valorificând puterea inteligenţei artificiale pentru a modela felul în care oamenii vor colabora în viitor", a declarat Alex Cho.
Anunţul Google cu privire la acest parteneriat este disponibil aici.